Síðan settist ég niður og hnýtti nokkrar útgáfur af Blóðormi ( þessum rauða ) til að hafa í boxinu í vor , já og raunar langt fram á sumarið . Ég get svo sem verið sammála Simon að Buzzer og Blóðormur séu bara samheiti flugna og því eru Blóðormarnir mínir afskaplega mismunandi í útliti og lögun . Þegar svo kemur að því að velja Blóðorm fyrir fisk ræður skap mitt í það og það skiptið væntanlega meiru um valið heldur en gaumgæfileg skoðun á útliti þeirra í vatninu . Það er nefnilega alls ekki svo einfalt að greina útlit þeirra í vatninu , maður velur bara einn og skiptir um þangað til hann bítur á .